Συντεταγμένες: 41°45′N 45°43′E﻿ / ﻿41.750°N 45.717°E﻿ / 41.750; 45.717

Η **Καχετία** (γεωργιανά: კახეთი) είναι μια περιφέρεια (γεωργιανά: μχάρε) που σχηματίστηκε στη δεκαετία του 1990 στην ανατολική Γεωργία από την ιστορική επαρχία της Καχετίας και τη μικρή ορεινή επαρχία Τουσέτι. Το Τελαβί είναι η περιφερειακή πρωτεύουσα. Η περιοχή περιλαμβάνει οκτώ διοικητικές επαρχίες: Τελάβι, Γκουρτζάανι, Κβάρελι, Σαγκαρέτζο, Ντεντοπλίστσκαρο, Σιγκνάγκι, Λαγκοντέχι και Αχμέτα. Η Καχετία συνορεύει με τη Ρωσική Ομοσπονδία στα βορειοανατολικά, με το Αζερμπαϊτζάν προς τα νοτιοανατολικά, και τις περιφέρειας της Γεωργίας Μτσχέτα-Μτιανέτι και Κβέμο Κάρτλι στα δυτικά.

Το γεωργιανό μοναστηριακό συγκρότημα Δαβίδ Γκαρέτζα βρίσκεται εν μέρει σε αυτή την επαρχία και υπόκειται σε συνοριακή διαμάχη μεταξύ των αρχών της Γεωργίας και του Αζερμπαϊτζάν.

Γεωγραφία
---------

Πέρα από τη σημερινή διοικητική υποδιαίρεση στις επαρχίες, η Καχετία έχει παραδοσιακά υποδιαιρεθεί σε τέσσερα μέρη: Εσωτερική Καχετία (შიდა კახეთი, Σίντα Καχέτι) στα ανατολικά της οροσειράς Τσιβ-Γκομπόρι κατά μήκος της δεξιάς όχθης του ποταμού Αλαζάνι, την Εξωτερική Καχεχτία (Γκάρι Καχέτι) βρίσκεται κατά μήκος της λεκάνης απορροής του ποταμού Ιόρι, το Κιζίκι (ქიზყყი) βρίσκεται μεταξύ του Αλαζάνι και του Ιόρι και την περιοχή Θίθερ (გაღმა მხარი, Γκάγκμα Μχάρι) βρίσκεται στην αριστερή όχθη του Αλαζάνι. Περιλαμβάνει επίσης τη μεσαιωνική περιοχή του Χερέτι, του οποίου το όνομα έχει πέσει σε σταδιακή λήθη από τον 15ο αιώνα.

Διοικητικές διαιρέσεις
----------------------

Alaverdi (4).jpgΜοναστήρι Αλαβέρντι
Η περιφέρεια Καχέτι διαιρείται σε 8 δήμους:

Δήμοι της Περιφέρειας Καχετίας| Όνομα | Έκταση | Πληθυσμός |
| --- | --- | --- |
| Τελαβί | 1.094 km2 | 58.350 |
| Αχμέτα | 2.248 km2 | 31.461 |
| Γκουρτζάανι | 849 km2 | 54.337 |
| Κβάρελι | 1.000 km2 | 29.827 |
| Ντεντοπλιστσκάρο | 2.531 km2 | 21.221 |
| Λαγκοντέχι | 890 km2 | 41.678 |
| Σαγκαρέτζο | 1.515 km2 | 51.761 |
| Σιγκνάγκι | 1.251 km2 | 29.948 |
| Σύνολο | 11.311 km2 | 318.583 (απογραφή 2014) |

Ιστορία
-------

Το Σιγκνάγκι γίνεται ένα σημαντικό πολιτιστικό κέντρο στην περιφέρεια
Η Καχετία ήταν ένα ανεξάρτητο φεουδαρχικό πριγκιπάτο από τα τέλη του 8ου αιώνα. Εντάχθηκε στο ενωμένο Βασίλειο της Γεωργίας στις αρχές του ενδέκατου αιώνα, αλλά για λιγότερο από μια δεκαετία. Μόνο στις αρχές του δωδέκατου αιώνα ο Γεωργιανός βασιλιάς Δαβίδ ο Οικοδόμος (1089-1125) ενσωμάτωσε την Κατεχία στο βασίλειό του με επιτυχία. 

Η πεδιάδα του ποταμού Αλαζάνι, με τον Καύκασο στο παρασκήνιο 
Μετά την αποσύνθεση του Γεωργιανού Βασιλείου, η Καχετία έγινε ανεξάρτητο Βασίλειο στη δεκαετία του 1460. Από τις αρχές του 16ου αιώνα μέχρι τις αρχές του 19ου αιώνα, η Καχετία και το γειτονικό Κάρτλι βρισκόταν υπό κατά περιόδους ιρανική κυριαρχία. Το 1616, ο Σαχ Αμπάς απέλασε εκατοντάδες εθνοτικούς Γεωργιανούς της Κατεχίας στο Ιράν και κατέστρεψε την περιοχή κατά την κατασταλτική εκστρατεία του κατά του Τεϊμουράζ Α΄, παλαιότερα ο πιο πιστός υποτελής του. Κατά τη διάρκεια όλων αυτών των αιώνων η περιοχή αποτελούσε αναπόσπαστο τμήμα του Ιράν και προσέφερε πολλούς αξιοσημείωτους στρατηγούς, διοικητές, γυναίκες και πολλές εκατοντάδες χιλιάδες αγρότες για τους Ιρανούς. Το 1762, το βασίλειο της Καχετίας ενώθηκε με το γειτονικό γεωργιανό βασίλειο του Κάρτλι στο βασίλειο του Κάρτλι-Καχετίας υπό τον βασιλιά Ερεκλέ Β΄. Μετά τη Συνθήκη του Γκεοργκιέβσκ και τη λεηλασία της Τιφλίδας από τον Αγά Μοχάμαντ Χαν, το βασίλειο του Κάρτλι-Καχετίας προσαρτήθηκε στο 1801 στη Ρωσική Αυτοκρατορία. Η ρωσική κυριαρχία πάνω από την Καχετία και την υπόλοιπη Γεωργία αναγνωρίστηκε από το Ιράν στη Συνθήκη του Γκουλιστάν του 1813.

Το 1918-1921 η Καχετία αποτελούσε μέρος της ανεξάρτητης Λαϊκής Δημοκρατίας της Γεωργίας, το 1922-1936 μέρος της Υπερκαυκασιανής ΣΟΣΔ και το 1936-1991 μέρος της Γεωργιανής ΣΣΔ. Από την ανεξαρτησία της Γεωργίας το 1991, η Καχετία αποτελεί περιφέρεια της δημοκρατίας της Γεωργίας. Σήμερα, το Τελαβί είναι η περιφερειακή πρωτεύουσα.

Τουριστικές πληροφορίες
-----------------------

Η εκκλησία Γκρέμι στην Καχετία
Η τουριστική υποδομή στην Καχετία εξελίσσεται ταχύτατα, αφού είναι η πιο τουριστική περιφέρεια της Γεωργίας. Κάποιος μπορεί να επιλέξει να μείνει σε ξενώνα, σε ένα μικρό και άνετο ξενοδοχείο ή σε ένα όμορφο με στυλ μπουτίκ ξενοδοχείο, ενώ ταξιδεύει στην περιοχή. Το Τελάβι και το Σιγκνάγκι είναι οι πιο δημοφιλείς πόλεις. Το Σιγκνάγκι ανακαινίστηκε πριν από τρία χρόνια. Μέχρι πρόσφατα υπήρχαν μόνο κάποια οικογενειακά ξενοδοχεία (απλά δωμάτια σε ένα ιδιόκτητο σπίτι με κοινόχρηστο μπάνιο), αλλά τώρα το Σιγκνάγκι διαθέτει αρκετά ξενοδοχεία.

Δείτε επίσης
------------

* Κατάλογος μοναρχών της Καχετίας

Παραπομπές
----------

1. ↑  Michael Mainville (2007-05-03). «Ancient monastery starts modern-day feud in Caucasus». Middle East Times. Αρχειοθετήθηκε από το πρωτότυπο στις 2007-09-29.. Ανακτήθηκε στις 2007-06-23.
2. ↑  «მოსახლეობის საყოველთაო აღწერა 2014». საქართველოს სტატისტიკის ეროვნული სამსახური. Νοέμβριος 2014. Ανακτήθηκε στις 26 Ιουλίου 2016.
3. ↑  Timothy C. Dowling *Russia at War: From the Mongol Conquest to Afghanistan, Chechnya, and Beyond* p 728 ABC-CLIO, 2 dec. 2014 (ISBN 1598849484)

Εξωτερικοί σύνδεσμοι
--------------------

* www.kakheti.net - Ιστοσελίδες πληροφοριών για την περιφέρεια Κατεχίας
* Ιστοσελίδα της περιφερείας Καχετίας

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Διοικητικές διαιρέσεις της Γεωργίας |
| --- |
|  |
| Αυτόνομες Δημοκρατίες | 
* Αμπχαζία
* Ατζαρία
 | Περιφέρειες της Γεωργίας |
|  |
| Περιφέρειες | 
* Γκούρια
* Ιμερέτι
* Καχέτι
* Κβέμο Κάρτλι
* Μτσχέτα-Μτιανέτι
* Ράτσα-Λετσχούμι και Κβέμο Σβανέτι
* Σαμεγκρέλο-Ζέμο Σβανέτι
* Σάμτσχε-Τζαβαχέτι
* Σίντα Κάρτλι
 |
|  |
| Πόλεις με ειδικό καθεστώς | 
* Τιφλίδα (πρωτεύουσα)
 |
|  |
| Άλλα | 
* Νότια Οσσετία
 |

 |